החדשות - איסמעיל הנייה: "דבר לא יעצור את האינתיפאדה"
איסמעיל הנייה: "דבר לא יעצור את האינתיפאדה"
בדבריו התייחס הנייה למוחמד אל-קיק, העציר המנהלי שהפסיק היום את שביתת הרעב שלו, בעקבות הסכם שנחתם מול ישראל, לפיו ישראל לא תחדש את צו המעצר נגד אל-קיק. "הניצחון של אל-קיק הוא ההוכחה לכך שתבוסת הכיבוש היא דבר ריאלי", אמר הנייה.
"ארגון חמאס אינו מעוניין במלחמה נוספת"
בשבוע שעבר התייחס הנייה לנושא אחר שמעסיק את מערכת הביטחון בישראל - חידוש התשתיות ברצועת עזה. בנאום שנשא במסגרת תפילות יום השישי ברצועה, אמר הנייה כי הארגון איתר אמצעים לגילוי המנהרות שאותן הוא בונה מחדש מאז "צוק איתן".
הנייה הצהיר כי הזרוע הצבאית של הארגון איתרה מצלמות וציוד מעקב מתחת לאדמה, שנועדו לחשיפת תנועת פעילי הארגון בתוך המנהרות. לצד האיום אמר הנייה כי ארגון חמאס אינו מעוניין במלחמה נוספת.
"יש לנו מנגנון הרתעה ואיני אומר מאזן הרתעה", אמר הניה. הנייה אף ציין כי "העובדה שישראל עורכת אימונים הגנתיים מעידה על כך שאינה מתכוננת למלחמה".